**Szombathely Megyei Jogú Város Önkormányzata Közgyűlésének**

**…….../2021. (……....) önkormányzati rendelete**

**a vásárok és piacok működéséről szóló 34/1995. (X.26.) önkormányzati rendelet módosításáról**

Szombathely Megyei Jogú Város Önkormányzatának Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

A vásárok és piacok működéséről szóló 34/1995. (X.26.) önkormányzati rendelet (a továbbiakban: Rendelet) 3. §-a helyébe a következő rendelkezés lép:

**„3. §**

Az önkormányzat által üzemeltetett piacok és vásárok helyét, valamint azok nyitvatartási rendjét az 1. melléklet tartalmazza. Rendkívüli esetben az Intézmény igazgatója javaslatára a polgármester a hétfői napok zárva tartásától eltérhet, amely esetben az Intézmény igazgatója az egyszeri, megváltozott nyitvatartási rendről kellő időben köteles tájékoztatni a bérlőket, helyhasználókat, valamint kifüggesztett hirdetményben a vásárlókat, látogatókat.”

**2. §**

A Rendelet 5. § (2) bekezdése helyébe a következő rendelkezés lép:

„(2) Az egy alkalomra érvényes helyjegyet az intézmény helypénzszedői a helypénz megfizetése ellenében a helyszínen adják ki. Az egy alkalomra érvényes helyjegyről a számviteli szabályoknak megfelelő számla kerül kiállításra, melynek első példánya a helyhasználót, másodpéldánya a kiadót illeti.”

**3. §**

A Rendelet 6. § (3) bekezdése helyébe a következő rendelkezés lép:

„(3) A helyhasználati díjról kiállított számlát a használó köteles az árusítás egész ideje alatt megőrizni, és az ellenőrzés alkalmával felmutatni.”

**4. §**

A Rendelet 10. § (3) bekezdése helyébe a következő rendelkezés lép:

„(3) Az intézmény ellenőrzéssel megbízott dolgozója (piacfelügyelő vagy helypénzszedő, a továbbiakban együttesen: piacfelügyelő) jogosult ellenőrizni a piacra szállított áruk minőségét. Az általa vett minták vizsgálatára szakértőt vehet igénybe, és a romlásra gyanús elváltozást mutató árunak a forgalomba hozatalát a szakértői vizsgálat megtartásáig felfüggesztheti.”

**5. §**

A Rendelet 12. § (4) és (5) bekezdése helyébe a következő rendelkezések lépnek:

„(4) A piac és vásár területén a nyitvatartási idő végét követően az asztalbérlő tulajdonában álló áru, termék, eszköz, egyéb ingóság a bérelt árusító asztalokon csak abban az esetben maradhat, ha azt a rágcsálók által hozzá nem férhető módon tárolják, és az asztalbérlő az árusítást mind az adott napon, mind a következő nyitvatartási napon, az adott napra irányadó teljes nyitvatartási időben végezte, illetve végezni fogja.

(5) A vásár, piac területén és környékén – a nehéz tárgyakat (kerékpár, fűnyíró, bútorok, fenyőfa stb.) kivéve – a földről történő árusítás tilos.”

**6. §**

A Rendelet 1. melléklete helyébe az 1. melléklet lép.

**7. §**

A Rendelet

*a)* 8. § (5) bekezdés nyitó szövegrészében az „illetőleg a Vas Népében és a Savaria Fórumban - meg kell jelentetni” szövegrész helyébe a „valamint Szombathely Megyei Jogú Város honlapján, továbbá az önkormányzati tulajdonú hetilapban közzé kell tenni. További médiumokban történő megjelentetésről az Intézmény igazgatója minden egyes pályázati kiírás esetén külön dönt” szöveg,

*b)* 13. § (1) bekezdésében a „3” szövegrész helyébe a „12” szöveg

lép.

**8. §**

Hatályát veszti a Rendelet

*a)* 4. § (5) bekezdése,

*b)* 8. § (3) bekezdésében az „– a (3a) bekezdésben foglalt kivétellel –” szövegrész,

*c)* 8. § (3a) bekezdése,

*d)* 8/A. § (3a) bekezdése,

*e)* 9. § (4) bekezdése,

*f)* 18. § (1) bekezdése.

**9. §**

Ez a rendelet 2021. október 8. napján lép hatályba.

|  |  |
| --- | --- |
| **/: Dr. Nemény András :/ polgármester** | **/: Dr. Károlyi Ákos :/ jegyző** |

**1. melléklet a …../2021. (……..) önkormányzati rendelethez**

**„1. melléklet a 34/1995. (X.26.) önkormányzati rendelethez**

Az Önkormányzat által fenntartott vásárok, piacok helye és nyitvatartási rendje

1. A piac helye és nyitvatartási ideje

1.1. Helye: Vásárcsarnok (Szombathely, Hunyadi János út 5-7., 8262/2 hrsz.)

1.2. Nyitvatartási ideje:

1.2.1. Általános nyitvatartás:

|  |  |  |  |
| --- | --- | --- | --- |
|  | **A** | **B** | **C** |
| **1** |  | I. és II. csarnok | Fejépület |
| **2** | hétfő | szünnap | szünnap |
| **3** | kedd | 5.00-13.00 | 5.00-18.00 |
| **4** | szerda | 5.00-13.00 | 5.00-18.00 |
| **5** | csütörtök | 5.00-13.00 | 5.00-18.00 |
| **6** | péntek | 5.00-13.00 | 5.00-18.00 |
| **7** | szombat | 5.00-13.00 | 5.00-18.00 |
| **8** | vasárnap | 5.00-12.00 | 5.00-13.00 |

1.2.2. Speciális nyitvatartás: a Piacok éjszakája rendezvény napján az általános nyitvatartási időn felül valamennyi épületrészben 18.00-24.00

1.2.3. A 3. § szerinti esetben a hétfői nyitvatartás leghosszabb ideje:

|  |  |  |
| --- | --- | --- |
|  | **A** | **B** |
| **1** | I. és II. csarnok | Fejépület |
| **2** | 5.00-13.00 | 5.00-18.00 |

2. A zsibvásár helye és nyitvatartási ideje

2.1. Helye: Vásárcsarnok II. csarnok

Ideje: márciustól novemberig minden vasárnap 5.00-12.00

2.2. Helye: Vásárcsarnok I. és II. csarnok előtti, előtetővel fedett részek

Ideje: márciustól novemberig minden szerda 5.00-12.00”